PORVOON KÄRÄJÄOIKEUS		LAUSUNTO
Tulliportinkatu 1
06100 PORVOO	
Puhelin   010 364 5500	
Telekopio  010 364 5510			30.1.2008

Oikeusministeriö
Oikeushallinto-osasto
PL 25
00023 VALTIONEUVOSTO

Viite:  Oikeusministeriön lausuntopyyntö 23.11.2007 OM 8/31/2007

TYÖRYHMÄMIETINTÖ 2007:12 KÄRÄJÄOIKEUSVERKOSTON KEHITTÄMINEN

Yleistä		Työryhmä on suoriutunut laajakantoisesesta  työstään kiitettävällä tavalla. 
Hallitusohjelman noudattaminen  johtanee siihen että käräjäverkoston kehittäminen tulee tapahtumaan suurin piirtein työryhmämietinnön mukaisesti.

Porvoon käräjäoikeus	Valtioneuvoston asetuksella 20.12.2007/1400 muodostettavaan Porvoon 
käräjäoikeuteen kuuluvien kuntien asukasmäärä on vuoden 2007 lopussa ollut melkein 103 000. Työryhmän ehdotuksen mukaan muodostettavan Porvoon käräjäoikeuden asukasmääräksi on ilmoitettu 98 994. Näyttää kuitenkin siltä että asukasmäärä muutoksen toteuttamishetkellä olisi suurempi ottaen huomioon että sekä Porvoon kaupunki että Sipoon kunta ovat muuttovoittoisia. 

Vaikutukset henkilöstön määrään

Mietinnön sivulla 33 esitetyt tuomarin ratkaisukapasiteetin luvut tuntuvat ainakin  rikoasasioiden ja laajojen riita-asioiden kohdalla suurilta. Sinänsä tuomari voisi ratkaista vuodessa 270 rikosjuttua tai 60 laajaa riita-asiaa, mutta tällöin ei jää  esimerkiksi aikaa itsensä kehittämiseen, koulutukseen eikä laatuhankkeisiin. Lisäksi pyrkimys vahvennettujen kokoonpanojen käyttöön käräjäoikeudessa johtaa siihen että ratkaisukapasiteetti tuomaria kohti alenee.

Sivulla 33 esitetyt luvut olisi syytä tarkistaa ja tehdä laajempi tutkimus eri henkilöstöryhmien mitoitusperusteista.

Toivomuksena on että Porvoon käräjäoikeuden osalta otetaan huomioon että käräjäoikeus on vahvasti kaksikielinen sekä että toiminta ilmeisesti vielä pitkän siirtymäkauden aikana tulee tapahtumaan kahdessa paikassa. 

Asia on käsitelty henkilöstön kokouksessa 25.1.2008 ja lisäksi esitelty erikseen kaikille.

Laamanni		Lars Karlsson